cyanic-selkie/wikianc huggingface dataset:
อนุมูลอิสระ
อนุมูลอิสระที่มากเกินไปจะเป็นอันตรายต่อไขมัน (โดยเฉพาะไลโปโปรตีนความหนาแน่นต่ำ) โปรตีน หน่วยพันธุกรรม และคาร์โบไฮเดรต ซึ่งจะไม่กล่าวถึงรายละเอียดในที่นี้ ทำให้เพิ่มอัตราการเสี่ยงต่อการเป็นโรคหลายชนิด โรคที่สำคัญและมีการศึกษากันมาก ได้แก่ โรคหลอดเลือดตีบและแข็งตัว โรคมะเร็งบางชนิด โรคอัลไซเมอร์ โรคไขข้ออักเสบ โรคความแก่ เป็นต้น
ผนัง
ผนัง เป็นโครงสร้างทางแนวตั้ง โดยมากมักมีลักษณะตัน ทึบ โดยทั่วไปแล้วมักหมายถึงผนังของอาคาร หรืออาจใช้รับน้ำหนักด้านบน ใช้แบ่งพื้นที่ในอาคารเป็นสัดส่วน หรือใช้ป้องกันหรือกำหนดพื้นที่ในที่โล่ง
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี (Institute of Agricultural, Suranaree University of Technology) เป็นหน่วยงานภายในของมหาวิทยาลัยเทคโนโลยีสุรนารี จัดการเรียนการสอนมุ่งเน้นทางด้านวิทยาศาสตร์พื้นฐาน และวิทยาศาสตร์สมัยใหม่ เพื่อพัฒนาบัณฑิตที่มีคุณภาพสู่การเป็นผู้ประกอบการด้านการเกษตร นักวิชาการ นักเทคโนโลยีการเกษตร และนักวิทยาศาสตร์ต่อไป
โครงสร้างองค์กร
สำนักวิชาเทคโนโลยีการเกษตร มหาวิทยาลัยเทคโนโลยีสุรนารี แบ่งหน่วยงานภายในดังนี้
เอกซิตโพล
เอกซิตโพล (exit poll) เป็นโพลหรือคะแนนเสียงที่มีการจัดทำขึ้นในช่วงการเลือกตั้ง โดยนำข้อมูลจากการสุ่มสอบถามผู้ที่เพิ่งออกจากคูหาเลือกตั้ง ผู้จัดทำเอกซิตโพล อาจจะเป็นบริษัทเอกชน หน่วยงานรัฐ หรือหน่วยงานจากสถานศึกษา โดยจะสอบสำรวจจากผู้ที่มาใช้สิทธิ์เลือกตั้งหลังจากออกจากคูหา เพื่อแสดงผลการเลือกตั้งในภาพรวมก่อนที่จะมีการนับคะแนนในช่วงท้ายวัน หรือนับคะแนนในวันถัดไป
คำว่า "เอกซิต" (exit) เป็นศัพท์ในภาษาอังกฤษหมายถึง "ออก"
แอมโมเนียมคลอไรด์
แอมโมเนียมคลอไรด์ หรือ ซัลแอมโมเนียค (Sal Ammoniac )(สูตรเคมี แอมโมเนียม คลอไรด์ (NH4Cl); ชื่ออื่นๆ คือ nushadir salt, zalmiak, sal armagnac, sal armoniac, and salt armoniack) ในรูปบริสุทธิ์จะเป็น เกลือ ผงผลึกสีขาวละลายน้ำได้ มีรสขม  ในธรรมชาติ เป็นสารที่เกิดตามแหล่ง ภูเขาไฟ เกิดเป็นหินภูเขาไฟตามปล่องภูเขาไฟ
แต่เดิมแอมโมเนียมคลอไรด์มีชื่อเรียกว่าน้ำประสานดีบุก ใช้เป็นน้ำประสานเหล็กกับดีบุก แต่เดิมได้จากกากที่เหลือจากเตาเผาอิฐที่ใช้มูลสัตว์ นำมาละลายน้ำร้อนกรองแล้วทิ้งให้น้ำระเหย จะได้น้ำประสานดีบุกในรูปผง โบราณใช้เป็นยาขับปัสสาวะ ขับเสมหะ ใช้ประสมในยานัตถุ์
ประโยชน์ (Uses)
ตามประวัติศาสตร์มันถูกจัดเป็นหนึ่งในสี่หัวใจ การเล่นแปรธาตุ  เมื่อแตกตัวมันจะให้วัสดุที่มีพลัง การกัดกร่อน สูงสองตัว คือ แอมโมเนีย และ กรดเกลือ ที่สามารถละลาย โลหะ ได้ ซึ่งนักเล่นแร่แปลธาตุมักจะใช้เปลี่ยนโลหะให้เป็นอย่างอื่น,  ชาวอาหรับ ใช้มันเป็นแหล่ง แอมโมเนีย:
มันใช้ในการผลิต แอมโมเนียมเปอร์คลอเรต (ammonium perchlorate) (NH4ClO4):
แอมโมเนียม คลอไรด์ใช้ทำความสะอาดหัวแร้งบัดกรี ใช้เป็นอาหารเสริมในปศุสัตว์  เป็นส่วนผสมของ แชมพู สระผมใช้ผสมหมึกพิมพ์ใน อุตสาหกรรมผ้า  ในกาวผลิตไม้อัด ส่วนผสมในอาหารยีสต์  ผสมในผลิตภัณฑ์ทำความสะอาดส่วนผสมในยาแก้ไอเนื่องมีฤทธิ์ ขับเสมหะ (expectorant)
จักรพรรดิรูด็อล์ฟที่ 2 แห่งจักรวรรดิโรมันอันศักดิ์สิทธิ์
สมเด็จพระจักรพรรดิรูด็อล์ฟที่ 2 แห่งโรมันอันศักดิ์สิทธิ์ (Rudolf II, Holy Roman Emperor) (18 กรกฎาคม ค.ศ. 1552 - 20 มกราคม ค.ศ. 1612) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ฮาพส์บวร์ค ผู้ทรงครอจักรวรรดิระหว่างปี ค.ศ. 1576 จนเสด็จสวรรคตเมื่อวันที่ 20 มกราคม ค.ศ. 1612 พระองค์เป็นพระราชโอรสในสมเด็จพระจักรพรรดิแม็กซิมิเลียนที่ 2 แห่งโรมันอันศักดิ์สิทธิ์ และ มาเรียแห่งสเปน
รัชสมัยของพระองค์สรุปได้เป็นสามประการ ประการแรกทรงเป็นผู้นำผู้ไม่มีประสิทธิภาพที่ความพลาดพลั้งนำไปสู่สงครามสามสิบปี ประการที่สองทรงเป็นผู้มีบทบาทสำคัญในอุปถัมภ์ลัทธิแมนเนอริสม์เหนือ (Northern Mannerism) และประการสุดท้ายทรงเป็นผู้นิยมศิลปะการเล่นแร่แปรธาตุและการศึกษาที่ช่วยปูทางไปสู่การปฏิวัติทางวิทยาศาสตร์ต่อมา
ดูเพิ่ม
1552 1612
ติเย
ติเย (มีพระชนม์ชีพระหว่าง 1398 – 1338 ปีก่อนคริสตกาล, หรืออาจะเรียกว่า เทีย, ติย์ และ ติยิ) เป็นธิดาของข้าราชสำนักนามว่า ยูยา กับภริยานามว่า ทจูยู พระองค์ได้รับตำแหน่งเป็นพระมเหสีในฟาโรห์อเมนโฮเทปที่ 3 พระองค์เป็นพระราชมารดาของฟาโรห์อาเคนาเตน และเป็นพระอัยยิกาของฟาโรห์ทุตอังค์อามุน มัมมี่ของพระองค์ได้รับฉายาว่า "สตรีผู้สูงวัย" ซึ่งค้นพบในหลุมฝังพระศพของฟาโรห์อเมนโฮเทปที่ 2 (KV35) ในปีค.ศ. 2010
ครอบครัวและพระชนม์ชีพในวัยเยาว์
บิดาของพระองค์ มิได้เป็นเชื้อพระวงศ์ แต่เป็นผู้ครอบครองที่ดินอันมั่งคั่งในเมืองอัคมิมที่อียิปต์บน ที่ซึ่งทำหน้าที่เป็นนักบวช ผู็ควบคุมดูแลฝูงวัว หรือผู้บัญชาการรถม้าศึก มารดาของพระองค์มีส่วนร่วมทางด้านศาสนา โดยมีหน้าที่เป็นผู้ขับร้องเพลงแห่งเทพีฮาธอร์ ผู้นำแห่งความบันเทิงแห่งเทพอามุนและมิน.. ซึ่งแสดงให้เห็นว่าพระมารดาของพระองค์นั้นเป็นสมาชิกเชื้อพระวงศ์
นักไอยคุปต์วิทยา ได้สันนิษฐานว่า บิดาของพระองค์นั้นเป็นคนต่างชาติ ซึ่งดูจากคุณสมบัติของมัมมี่และการเรียกชื่อที่แตกต่างจากชาวอียิปต์ทั่วไป และบางส่วนก็สันนิษฐานว่า การเมืองและความเชื่อทางศาสนาที่ผิดแปลกไปของพระองค์ อาจจะมีสาเหตุจากไม่ใช่แค่เพียงมีตำแหน่งที่มั่นคงแล้ว แต่อาจะมีเชื้อสายต่างชาติด้วย
พระองค์อาจจะมีพระอนุชาหรือพระเชษฐานามว่า อาเนน ผู้นำศาสนาแห่งอามุน, ไอย์ ผู้ขึ้นครองราชย์ต่อจากฟาโรห์ทุตอังค์อามุน ซึ่งเหมือนฟาโรห์หลังจาการสิ้นพระชนม์ของทุตอังค์อามุน ที่เชื่อว่าอาจจะเป็นพระอนุชาหรือพระเชษฐาของพระองค์อีกด้วย แม้ว่าจะไม่มีวันที่ชัดเจนและหลักฐานที่จะเชื่อมโยงระทั้งสองได้ โดยนักไอยคุปต์วิทยาสันนิษฐาว่า ไอย์มีต้นกำเนิดมาจากอัคมิม เพราะจากการสร้างวิหารเพื่อุทิศแด่เทพมิน ซึ่งเป็นเทพประจำท้องถิ่น และการรับตำแหน่งส่วนใหญ๋ของยูยา บิดาของพระองค์
พระนางติเยได้อภิเษกสมรสกับฟาโรห์อเมนโฮเทปที่ 3 ในปีที่ 2 แห่งการครองราชย์ ซึ่งฟาโรห์อเมนโฮเทปที่ 3 ประสูติพระมเหสีแต่รองของพระราชบิดาฟาโรห์ทุตโมสที่ 4 และต้องการที่จะผูกสัมพันธ์ระหว่างเชื้อพระวงศ์ให้แน่นแฟ้นมากยิ่งขึ้น และดูเหมือนว่าพระองค์ได้ขึ้นครองราชย์เมื่อมีพระชนม์น้อยอยู่อาจจะประมาณ 6 ถึง 12 ปี ซึ่งทั้งสองพระองค์มีพระราชโอรสและพระราชธิดาอย่างน้อย 7 พระองค์ หรือมากกว่า ดังนี้
ฟลุค (แก้ความกำกวม)
ฟลุค (Fluke) อาจหมายความได้ว่า
ตำบลหนองงูเหลือม (อำเภอเฉลิมพระเกียรติ)
หนองงูเหลือม เป็นตำบลหนึ่งในอำเภอเฉลิมพระเกียรติ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองงูเหลือม ตั้งอยู่ห่างจากอำเภอเฉลิมพระเกียรติเป็นระยะทางประมาณ 10 กิโลเมตร
การปกครอง
ตำบลหนองงูเหลือม แบ่งการปกครองออกเป็น 15 หมู่บ้าน คือ
พอล คอนเชสกี
พอล คอนเชสกี (Paul Konchesky, เกิดวันที่ 15 พฤษภาคม ค.ศ. 1981) เป็นนักฟุตบอลชาวอังกฤษ ตำแหน่งกองหลัง เคยเล่นในระดับพรีเมียร์ลีกกับชาร์ลตัน แอธเลติก, ฟูแลม และลิเวอร์พูล
1981
ประเทศตุรกีในโอลิมปิกฤดูหนาว 2022
ประเทศตุรกี จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติตุรกีเป็นตัวแทนประเทศตุรกีในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา
สกีข้ามทุ่ง
ผลการแข่งขันดังนี้ :
คลีโอพัตรา เซเลเนที่ 2
คลีโอพัตรา เซเลเนที่ 2 (กรีก: Κλεοπάτρα Σελήνη; ประสูติ 40 ปีก่อนคริสตกาล - 6 ปีก่อนคริสตกาล ) และยังเป็นที่รู้จักกันในนาม คลีโอพัตราที่ 8 แห่งอียิปต์หรือคลีโอพัตราที่ 8 เป็นเจ้าหญิงแห่งราชวงศ์ปโตเลมีและเป็นพระราชธิดาพระองค์เดียวของพระนางคลีโอพัตรา กับแม่ทัพมาร์ค แอนโทนี พระองค์มีพระเชษฐาฝาแฝดนามว่า เจ้าชายอเล็กซานเดอร์ เฮลิออส ชื่อที่สองของพระองค์เป็นภาษากรีกโบราณและสมัยใหม่หมายถึง ดวงจันทร์และยังหมายถึงเทพธิดาไททันนามว่า เซลีนี ซึ่งเป็นพระเชษฐาของพระองค์นามว่า เฮลิออส ซึ่งหมายถึงดวงอาทิตย์ และเทพไททันแห่งดวงอาทิตย์นามว่า เฮลิออส พระองค์มีเชื้อสายชาวกรีก-โรมัน พระองค์ทรงประสูติ ได้รับการเลี้ยงดูและการศึกษาในเมืองอเล็กซานเดรียในอียิปต์ พระองค์เป็นผู้ปกครองแห่งซิเรเนและลิเบีย
พิโกวินาที
พิโกวินาที (picosecond, สัญลักษณ์: ps) เป็นหน่วยวัดเวลา มีค่าเท่ากับหนึ่งในล้านล้านของวินาที (10 s, 1/1,000,000,000,000 s)
คำว่า "พิโกวินาที" ประกอบขึ้นมาจากคำอุปสรรคเอสไอ "พิโก" และ หน่วยฐานเอสไอ "วินาที" สัญลักษณ์ย่อที่ใช้คือ ps
1 พิโกวินาที เท่ากับ 1000 เฟมโตวินาที และ 1⁄1000 นาโนวินาที อันดับ 10 และ 10 วินาทีมักจะแสดงเป็นสิบหรือร้อยพิโกวินาที เนื่องจากหน่วย SI ถัดไปมีขนาดใหญ่กว่า 1,000 เท่า
วัดใหม่เทพนิมิตร (กรุงเทพมหานคร)
วัดใหม่เทพนิมิตร เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางจาก ในแขวงบางยี่ขัน เขตบางพลัด กรุงเทพมหานคร
วัดเฉลิมพระเกียรติวรวิหาร
วัดเฉลิมพระเกียรติวรวิหาร เป็นพระอารามหลวงชั้นโท ชนิดวรวิหาร ฝ่ายมหานิกาย ตั้งอยู่ทางฝั่งตะวันตกของแม่น้ำเจ้าพระยา ในหมู่ที่ 3 บ้านท่าน้ำนนท์ ตำบลบางศรีเมือง อำเภอเมืองนนทบุรี จังหวัดนนทบุรี ปัจจุบัน พระพรหมวัชรจริยาจารย์ (สาย ฐานมงคโล) ดำรงตำแหน่งเป็นเจ้าอาวาส
วัดใหม่เทพนิมิตร (กรุงเทพมหานคร)
อุโบสถรูปทรงแบบอยุธยาแอ่นโค้งสำเภา ใบเสมาหินทรายแดงแบบอยุธยาตอนกลาง อุโบสถล้อมรอบด้วยกำแพงแก้ว ที่มุมกำแพงแก้วทั้งสี่มีเจดีย์ย่อมุมไม้สิบสองที่ยอดพังทลายหมดแล้ว บานประตูภายในพระอุโบสถทั้ง 4 ด้าน เขียนภาพทวารบาลอย่างคติทวารบาลไทย เป็นรูปเทพยืนถือพระขรรค์บนฐานสิงห์ มีลายกนกเปลวปิดทอง
ภาพจิตรกรรมฝาผนังในอุโบสถมีร่องรอยการซ่อมแซมในสมัยรัตนโกสินทร์บางตอน แต่ท่วงทีของศิลปะสมัยอยุธยายังคงมีปรากฏอยู่ เสนอเรื่องราวทศชาติชาดกเขียนแบบเวียนอุตราวัฏ การวางภาพ ผนังระหว่างช่องประตูกับหน้าต่างเขียนภาพเวสสันดรชาดก ผนังช่วงเหนือขอบประตูหน้าต่างเขียนภาพเทพชุมนุม 3 ชั้น ผนังด้านตรงข้ามพระประธานเขียนภาพมารผจญ ผนังด้านหลังพระประธานเขียนภาพไตรภูมิ
วัดเฉลิมพระเกียรติวรวิหาร
สิ่งสำคัญภายในวัดคือพระบรมราชานุสาวรีย์พระบาทสมเด็จพระนั่งเกล้าเจ้าอยู่หัวซึ่งประดิษฐานอยู่ริมฝั่งแม่น้ำเจ้าพระยาบริเวณใกล้กับท่าน้ำของวัดนอกจากนี้ยังมีกำแพงแก้วล้อมรอบพระอุโบสถที่ทำเป็นกำแพงป้อมค่ายแห่งเดียวในประเทศไทย จึงทำให้วัดแห่งนี้ถูกใช้เป็นสถานที่ถ่ายทำละครแนวย้อนยุคหลายเรื่อง
เมื่อวันเสาร์ที่ 6 เมษายน พ.ศ. 2562 ทางจังหวัดนนทบุรีได้กระทำพิธีพลีกรรมตักน้ำบริเวณกลางแม่น้ำเจ้าพระยาหน้าวัดเฉลิมพระเกียรติเพื่อนำไปใช้เป็นน้ำอภิเษกเนื่องในพระราชพิธีบรมราชาภิเษกในพระบาทสมเด็จพระวชิรเกล้าเจ้าอยู่หัว เพราะถือว่าแม่น้ำเจ้าพระยาบริเวณหน้าวัดเฉลิมพระเกียรติเป็นแหล่งน้ำศักดิ์สิทธิ์เพียงแห่งเดียวของจังหวัด
ชื่อบุคคลไทย
ชื่อบุคคลไทย ประกอบด้วย ชื่อตัว ตามด้วยชื่อสกุล (หรือนามสกุล) และจะมีชื่อรองอยู่ถัดจากชื่อตัวก็ได้ ตามที่พระราชบัญญัติชื่อบุคคล พ.ศ. 2505 บังคับว่า ผู้มีสัญชาติไทยต้องมีชื่อตัว คือ ชื่อประจำตัวของแต่ละคน และต้องมีชื่อสกุล คือ ชื่อประจำวงศ์ตระกูล และจะมีชื่อรอง คือ ชื่อที่ใช้ประกอบ อยู่ถัดจากชื่อตัว ด้วยก็ได้ เช่น ชื่อ "พันธุ์ทิพย์ กาญจนะจิตรา สายสุนทร" ประกอบด้วย ชื่อตัว คือ "พันธุ์ทิพย์", ชื่อรอง คือ "กาญจนะจิตรา", และชื่อสกุล คือ "สายสุนทร"
พระราชบัญญัติชื่อบุคคล พ.ศ. 2505 กำหนดว่า ชื่อตัว ชื่อรอง และชื่อสกุล ต้องไม่พ้องหรือมุ่งหมายให้คล้ายกับพระปรมาภิไธยของพระมหากษัตริย์ พระนามของพระราชินี หรือราชทินนาม และต้องไม่มีคำหรือความหมายหยาบคาย แต่อนุญาตให้บุคคลเอาราชทินนามของตนเอง ของบุพการี หรือของผู้สืบสันดาน มาใช้เป็นชื่อสกุลได้ นอกจากนี้ ชื่อสกุลต้องมีพยัญชนะไม่เกิน 10 ตัว เว้นแต่เอาราชทินนามที่มีพยัญชนะเกิน 10 ตัวมาใช้เป็นชื่อสกุล ทั้งยังต้องไม่ซ้ำกับชื่อสกุลที่จดทะเบียนไว้แล้ว หรือชื่อสกุลที่พระมหากษัตริย์พระราชทาน อนึ่ง ชื่อรองก็ต้องไม่พ้องกับชื่อสกุลคนอื่น เว้นแต่เอาชื่อสกุลของคู่สมรสมาใช้เป็นชื่อรองโดยได้รับความยินยอมจากคู่สมรสนั้น หรือเป็นกรณีที่บุตรเอาชื่อสกุลเดิมของบิดาหรือมารดามาใช้เป็นชื่อรอง พระราชบัญญัตินี้ยังอนุญาตให้บุคคลเอาราชทินนามตามบรรดาศักดิ์ของตนเองมาใช้เป็นชื่อตัวหรือชื่อรองของตนได้ เว้นแต่บุคคลนั้นถูกถอดบรรดาศักดิ์
เดิมที ชาวไทยมีแต่ชื่อตัว ไม่มีชื่อสกุล มาเริ่มใช้ชื่อสกุลเมื่อพระบาทสมเด็จพระมงกุฎเกล้าเจ้าอยู่หัวทรงตราพระราชบัญญัติขนามนามสกุล พระพุทธศักราช 2456 เมื่อวันที่ 22 มีนาคม พ.ศ. 2455 ซึ่งมีผลใช้บังคับตั้งแต่วันที่ 1 กรกฎาคม พ.ศ. 2456 พระบาทสมเด็จพระมงกุฎเกล้าเจ้าอยู่หัวยังพระราชทานชื่อสกุลให้แก่หลายครอบครัว เรียกว่า "นามสกุลพระราชทาน" โดย "สุขุม" เป็นชื่อสกุลแรกที่พระราชทาน และชื่อสกุลที่พระราชทานมีทั้งหมด 6,432 ชื่อ
ชื่อตัวในอดีตมักมีพยางค์เดียว เพราะภาษาไทยเป็นภาษาคำโดด ตัวอย่างชื่อตัวในสมัยก่อน เช่น จิต, ใส ฯลฯ จำนวนพยางค์มาเพิ่มในสมัยกรุงศรีอยุธยาและกรุงธนบุรี เช่น ทองม้วน, ทองดี ฯลฯ ปัจจุบันนิยมนำคำต่างประเทศมาประสมเป็นชื่อหลายพยางค์ แม้กระทั่งเป็นชื่อที่สะกดหรืออ่านยาก เช่น พิชญ์พิสิฐฏ์เสฏ, กุญจ์สิริลัญฉกร ฯลฯ
นอกจากชื่อตัว ชื่อรอง และชื่อสกุล ซึ่งเป็นชื่ออย่างเป็นทางการแล้ว ชาวไทยยังมักมีชื่อเล่นเป็นชื่อเรียกขานอย่างไม่เป็นทางการ ชื่อเล่นมักมีพยางค์น้อยกว่าชื่อตัว บางทีก็ตั้งจากบางพยางค์ของชื่อตัว บางทีก็แปลจากชื่อตัว บางทีก็ตั้งตามค่านิยมของครอบครัว
พีลิปโปสที่ 3 แห่งมาเกโดนีอา
ฟิลิปที่ 3 แห่งมาซิดอน (Philip III of Macedon; ราว 359 ปีก่อน ค.ศ. - 25 ธันวาคม 317 ปีก่อน ค.ศ.) หรือ พีลิปโปสที่ 3 แห่งมาเกโดนีอา หรือ ฟิลิปที่ 3 แอร์ริดีอัส (Philip III Arrhidaeus) เป็นกษัตริย์แห่งมาซิโดเนีย (มาเกโดนีอา) ตั้งแต่หลังวันที่ 11 มิถุนายน 323 ปีก่อน ค.ศ. จนถึงวันเสียชีวิต เขาเป็นบุตรของฟิลิปที่ 2 แห่งมาซิดอน (Philip II of Macedon) กับฟิลินนาแห่งแลริสซา (Philinna of Larissa) ฉะนั้น จึงเป็นลูกพี่ลูกน้องกับอเล็กซานเดอร์มหาราช เมื่อแรกเกิดเขาได้รับชื่อ แอร์ริดีอัส และเมื่อครองราชย์แล้ว เขาใช้ชื่อ ฟิลิป
นิกอลา ซาริช
นิกอลา ซาริช (Nikola Sarić) เกิดเมื่อวันที่ 6 มกราคม ค.ศ. 1991 นักฟุตบอลชาวเดนมาร์ก ปัจจุบันเล่นอยู่ในประเทศเดนมาร์กกับสโมสรฟุตบอลทอร์นปือ เล่นตำแหน่งกอทีงหน้า
1991
วอลเลย์บอลหญิงในโอลิมปิกฤดูร้อน 2016 รอบคัดเลือก โซนแอฟริกา
การแข่งขันวอลเลย์บอลหญิงในโอลิมปิกฤดูร้อน 2016 รอบคัดเลือก โซนแอฟริกา (2016 Women's African Olympic Qualification Tournament) มีกำหนดจัดขึ้นในยาอุนเด ประเทศแคเมอรูน ระหว่างวันที่ 12–19 กุมภาพันธ์ ค.ศ. 2016
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
จองเวร
"จองเวร" เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในสหราชอาณาจักรในเดือนสิงหาคม ค.ศ. 1893 และในนิตยสารฮาเพอส์วีกลีในสหรัฐอเมริกาเมื่อวันที่ 12 สิงหาคม ค.ศ. 1893 เป็นเรื่องสั้นลำดับที่ 9 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุในฉบับที่ตีพิมพ์ในอังกฤษ และเป็นลำดับที่ 8 จากทั้งหมด 11 เรื่องใน เรื่องสั้นเชอร์ล็อก โฮมส์ ชุด จดหมายเหตุ ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว")
ดอยล์จัดอันดับให้ "ชายหลังค่อม" อยู่ในอันดับที่ 18 ในรายการเรื่องสั้นของโฮมส์ 19 เรื่องที่ชื่นชอบ
ประวัติการตีพิมพ์
"จองเวร" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนสิงหาคม ค.ศ. 1893 และในสหรัฐอเมริกาในนิตยสารฮาเพอส์วีกลี เมื่อวันที่ 12 สิงหาคม ค.ศ. 1893 และยังตีพิมพ์ในนิตยสารสแตรนด์ฉบับสหรัฐเมื่อเดือนกันยายน ค.ศ. 1893 ในนิตยสารสแตรนด์มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต และ 2 ภาพวาดโดย W. H. Hyde ตีพิมพ์ในนิตยสารฮาเพอส์วีกลี เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา
ในหลายการตีพิมพ์ เรื่องสั้นเรื่อง "จองเวร" เริ่มต้นด้วยฉากที่โฮมส์ "อ่านใจ" จากเรื่องสั้นเรื่อง "ตามพิฆาต" ซึ่งถูกเพิ่มเข้ามาในเรื่อง "จองเวร" หลังดอยล์ตัดสินใจว่าเรื่อง "ตามพิฆาต" ไม่ควรรวมอยู่ในเรื่องสั้นเชอร์ล็อก โฮมส์ ชุด จดหมายเหตุ
คณะกรรมการสมาคมฟุตบอลระหว่างประเทศ
คณะกรรมการสมาคมฟุตบอลระหว่างประเทศ (International Football Association Board) หรือ ไอเอฟเอบี (IFAB) เป็นหน่วยงานที่มีหน้าที่ในการกำหนดกติกาการแข่งขันฟุตบอล ก่อตั้งเมื่อวันที่ 2 มิถุนายน​ พ.ศ. 2429 (ค.ศ. 1886) ที่เมืองแมนเชสเตอร์ โดยสมาคมฟุตบอลทั้ง 4 สมาคมในสหราชอาณาจักร คือสมาคมฟุตบอลอังกฤษ, สมาคมฟุตบอลสกอตแลนด์, สมาคมฟุตบอลเวลส์ และสมาคมฟุตบอลไอริช เพื่อกำหนดกติกาการแข่งขันฟุตบอลระหว่างประเทศ
การเรียงลำดับแบบผสาน
ในสาขาวิทยาการคอมพิวเตอร์ การเรียงลำดับแบบผสาน (Merge Sort) เป็นขั้นตอนวิธีในการเรียงลำดับที่อาศัยการเปรียบเทียบ และยังเป็นตัวอย่างขั้นตอนวิธีที่ใช้หลักการแบ่งแยกและเอาชนะทำให้ขั้นตอนวิธีนี้มีประสิทธิภาพ O(n log n) ในการอิมพลิเมนต์เพื่อการใช้งานจริง ๆ นั้นสามารถทำได้ทั้งแบบบนลงล่าง (Top-down) และแบบล่างขึ้นบน (Bottom-up) อนึ่งในการอิมพลิเมนต์โดยทั่วไปแล้วการเรียงแบบนี้จะไม่สูญเสียลำดับของข้อมูลที่มีค่าเท่ากัน นั่นคือเป็นการเรียงที่เสถียร การเรียงลำดับแบบผสาน ถูกเสนอขึ้นครั้งแรกโดยจอห์น ฟอน นอยมันน์ในปี ค.ศ. 1945
ขั้นตอนวิธี
ขั้นตอนวิธีอาศัยหลักการแบ่งแยกและเอาชนะและการเวียนบังเกิด โดยมีรายละเอียดดังนี้
ตัวอย่างการอิมพลิเมนต์ด้วยรหัสเทียม ทำการเรียงลำดับด้วยการโยนลิสต์ข้อมูลไปที่ฟังก์ชัน MergeSort ผลลัพธ์ที่ออกจากฟังก์ชันนั้นคือข้อมูลที่เรียงลำดับแล้ว
เชิงวิเคราะห์
ในการเรียงลำดับข้อมูลทั้งสิ้น n ชุด การเรียงลำดับแบบผสาน มีประสิทธิภาพในกรณีดีที่สุด (โดยมิได้ใส่เงื่อนไขพิเศษ) กรณีเฉลี่ย และกรณีแย่สุด เท่ากันคือ O(n log n) โดยจะแสดงให้ดูดังนี้ สมมติให้เวลาที่ใช้ในการเรียงข้อมูล n ชุด แทนด้วย T(n) เนื่องจาก การเรียงลำดับแบบผสาน มีสองขั้นตอนโดยขั้นแรกคือการแบ่งเป็นสองส่วนซึ่งสามารถทำได้ในเวลาคงที่แต่จะต้องเวียงบังเกิดเรียกตัวเองลงไปแก้ปัญหาที่เล็กลงครึ่งหนื่งสองปัญหา จะได้ว่าในส่วนแรกใช้เวลา 2T(n/2) และขั้นที่สองซึ่งเป็นการผสานข้อมูลสองชุดที่เล็กกว่า (ที่เรียงในตัวเองแล้ว) เป็นข้อมูลชุดใหญ่จะใช้เวลาอีก n ดังที่ได้แสดงให้ดูในตัวอย่างการอิมพลิเมนต์ด้านบน เมื่อรวมทั้งสองขั้นแล้วจะใช้เวลาทั้งสิ้น T(n) = 2T(n/2) + n หากใช้ Master Theorem ในการวิเคราะห์สมการนี้จะได้ผลลัพทธ์เป็น O(n log n) ดังที่ได้กล่าวไว้
วัดบางพลัด
วัดบางพลัด เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางพลัด ในแขวงบางพลัด เขตบางพลัด กรุงเทพมหานคร ปัจจุบันมีเจ้าอาวาสคือ พระมหาหาญ รตนปญฺโญ
วัดบางพลัดสร้างขึ้นเมื่อ พ.ศ. 2240 ได้รับพระราชทานวิสุงคามสีมาเมื่อ พ.ศ. 2244 เดิมชื่อ วัดบางพลัดใน คู่กับวัดบางพลัดนอกหรือวัดอาวุธวิกสิตาราม ไม่ทราบประวัติการสร้าง ทราบเพียงว่าเป็นวัดโบราณสมัยอยุธยา
อุโบสถมีฐานแอ่นท้องสำเภาเรือ อุโบสถและวิหารตั้งขนานกัน ผนังตัน ใบเสมาเป็นแบบอยุธยาตอนปลายหรือแบบสมัยพระเจ้าทรงธรรมก็เป็นไปได้ ภายในอุโบสถประดิษฐานพระพุทธรูปแบบอยุธยาหลายองค์ ภายในวัดยังพบเจดีย์ย่อมุมไม้สิบสองร้างยอดหักอยู่
ยอร์ดี เบราเวอร์
ยอร์ดี เบราเวอร์ (Jordy Brouwer) เกิดเมื่อวันที่ 26 กุมภาพันธ์ ค.ศ. 1988 เป็นนักฟุตบอลชาวดัตช์ ปัจจุบันเล่นอยูในประเทศเนเธอร์แลนด์ กับสโมสรฟุตบอลฮาเบเอส กราเยินเฮาต์ (HBS Craeyenhout) เล่นตำแหน่งกองหน้า
เมืองภูวง
เมืองภูวง (ເມືອງພູວົງ) เป็นเมือง (เทียบเท่ากับอำเภอของประเทศไทย) ของแขวงอัตตะปือ ตั้งอยู่ทางตอนใต้ของประเทศลาว
ทฤษฎีบทเวียนบังเกิดของคลีน
ให้ เป็นฟังก์ชันคำนวณได้ใดๆ แล้ว จะมีเครื่องจักรทัวริง R\, ที่เมื่อรับ w\, เป็นข้อมูลเข้า แล้วจะคำนวณ  เมื่อ  คือคำบรรยายของ R\, เอง
กล่าวคือ สำหรับฟังก์ชันคำนวณได้ที่มีข้อมูลเข้าสองตัวใดๆ จะมีฟังก์ชันคำนวณได้อีกฟังก์ชันหนึ่งที่ใช้ตัวเองเป็นข้อมูลเข้าตัวแรกโดยไม่ต้องอ่านข้อมูลจากภายนอก ตัวอย่างเช่น ถ้า t(x,y) = x เครื่องจักรทัวริง R ให้คำบรรยายตัวเองออกมาเป็นผลลัพธ์ โปรแกรมคอมพิวเตอร์ที่ทำงานเหมือนกับ R จะพิมพ์ซอร์สโค้ดของตัวเองออกมา เราเรียกโปรแกรมประเภทนี้ว่าไควน์
การพิสูจน์
เราเริ่มต้นโดยการพิสูจน์บทตั้งต่อไปนี้
มีฟังก็ชันคำนวณได้ ที่ สำหรับสายอักษร w \, ใดๆ q(w) \, เป็นคำบรรยายเครื่องจักรทัวริง P_w \, ที่รับข้อมูลเข้า x \, และพิมพ์ผลลัพธ์ (w,x) \,
โดยแสดงเครื่องจักรทัวริงที่คำนวณ q เครื่องจักรทัวริงนั้นอาจนิยามได้ดังต่อไปนี้
Q = "เมื่อได้รับข้อมูลเข้า w    1. สร้างเครื่องจักรทัวริง P_w ดังต่อไปนี้        P_w = "เมื่อได้รับข้อมูลเข้า x             1. เลื่อน x ให้มีช่องว่างจากต้นเทปพอที่จะเขียน w และเครื่องหมาย "เว้นวรรค" 2. พิมพ์ w ลงบนเทป 3. หยุดการทำงาน"    2. พิมพ์ "
สำหรับการสร้างเครื่องจักรทัวริง R ในทฤษฎีบทนั้น เราแบ่ง R ออกเป็นเครื่องจักรทัวริงย่อยๆ สามเครื่อง ได้แก่ A, B, และ T โดยที่ T เป็นเครื่องจักรทัวริงหนึ่งที่คำนวณ t โดยเครื่องจักรทั้งสามเครื่องมีลำดับการทำงานคือ A ทำงานจนเสร็จสิ้นแล้ว B จึงเริ่มทำงาน และเมื่อ B ทำงานเสร็จสิ้นแล้ว T จึงเริ่มทำงาน
B = "เมื่อได้รับข้อมูลเข้า เมื่อ  เป็นคำอธิบายเครื่องจักรทัวริง M     1. คำนวณ  โดยใช้บทตั้งข้างต้น     2. ต่อเติมคำอธิบายเครื่องจักร M ให้เป็นเครื่องจักร N ที่ใช้  ทำงานก่อน        แล้วจึงใช้ M ทำงานตาม     3. พิมพ์ (N,x) ลงบนเทป"
ส่วนเครื่องจักร A คือเครื่องจักรที่ได้จากการคำนวณ เมื่อ  คือคำบรรยายเครื่องจักรที่ใช้ B ทำงานก่อนตามด้วย T
สังเกตว่าเครื่องจักร R ตามที่ได้นิยามข้างต้นเป็นเครื่องจักรทัวริงที่สอดคล้องกับทฤษฎีบท กล่าวคือ เป็นเครื่องจักรที่พิมพ์คำบรรยายของ BT ดังนั้นเมื่อนำคำบรรยายนี้ไปผนวกกับ  ก็จะใช้เครื่องจักร ABT ซึ่งก็คือตัว R นั่นเอง ฉะนั้นผลลัพธ์ของ B คือ  และ T ก็จะคำนวณ  ตามที่เราต้องการ
ประโยชน์
เราสามารถใช้ทฤษฎีบทเวียนบังเกิดของคลีนในการพิสูจน์ข้อความทางทฤษฎีการคำนวณได้หลายๆ ข้อความอย่างกระชับและเป็นธรรมชาติ ยกตัวอย่างเช่น ปัญหาการหยุดทำงาน ซึ่งสามารถพิสูจน์ได้ดังต่อไปนี้
สมมติเพื่อข้อขัดแย้งว่ามีเครื่องจักรทัวริง H ที่แก้ปัญหาการหยุดทำงาน พิจารณาเครื่องจักร M ดังต่อไปนี้
M = "เมื่อได้รับอินพุต x    1. หาค่า  โดยใช้ทฤษฎีบทเวียนบังเกิดของคลีน     2. ให้ H ทำงานบนข้อมูลเข้า      3. ถ้า H บอกว่า "หยุดทำงาน" ให้เข้าลูปอนันต์        ถ้า H บอกว่า "ไม่หยุดทำงาน" ให้หยุดทำงาน
เนื่องจาก M ทำงานตรงกันข้ามกับการวินิจฉัยของ H เราจึงได้ข้อขัดแย้งและสรุปได้ว่า H ไม่มีอยู่จริง
ข้อความอื่นๆ ที่สามารถพิสูจน์ได้ด้วยทฤษฎีบทเวียนบังเกิดของคลีน เช่น
อิวาซากิ ยาโนซูเกะ
อิวาซากิ ยาโนซูเกะ (, 8 กุมภาพันธ์ 1851 - 25 มีนาคม 1908) เป็นนายธนาคาร นักธุรกิจ นักลงทุน และนักการเมืองชาวญี่ปุ่น เขาดำรงตำแหน่งผู้ว่าการ ธนาคารแห่งประเทศญี่ปุ่น คนที่ 4 เขาได้รับการแต่งตั้งเป็น บารอน ในปี ค.ศ. 1900; และเป็นสมาชิกสภาผู้แทนราษฎรของญี่ปุ่น
ยาโนซูเกะเกิดเมื่อปี 1851 เป็นน้องชายของอิวาซากิ ยาตาโร ต่อมาเมื่อยาตาโรถึงแก่กรรมในปี 1885 ยาโนซูเกะจึงขึ้นเป็นประธานแทน
ยาโนซูเกะจบการศึกษาจากมหาวิทยาลัยโตเกียวและมหาวิทยาลัยเพนซิลเวเนีย ก่อนจะมารับตำแหน่งประธานมิตซูบิชิต่อจากพี่ชาย
หลังจากยาโนซูเกะเป็นประธานมิตซูบิชิได้ 8 ปีเขาก็สละตำแหน่งให้ฮิซายะดำรงตำแหน่งแทนในปี ค.ศ. 1893 อีก 3 ปีต่อมายาโนซูเกะได้เป็นประธานธนาคารแห่งประเทศญี่ปุ่น ก่อนจะออกจากตำแหน่งในปี ค.ศ. 1898
ยาโนซูเกะถึงแก่กรรมเมื่อปี 1908 ขณะอายุได้ 57 ปี
อ้างอิง
1851 1908
ภูมิศาสตร์กายภาพ
ภูมิศาสตร์กายภาพ เป็นหนึ่งในสองสาขาหลักของภูมิศาสตร์  และเป็นสาขาย่อยของสาขาวิทยาศาสตร์ธรรมชาติซึ่งเกี่ยวข้องกับการศึกษาถึงกระบวนการและแบบรูปของสิ่งแวดล้อมทางธรรมชาติ เช่น บรรยากาศ อุทกภาค ชีวมณฑล และธรณีภาค ตรงข้ามกับภูมิศาสตร์มนุษย์ที่เน้นทางวัฒนธรรมหรือสิ่งแวดล้อมสรรค์สร้างมากกว่า
สาขาย่อย
ภูมิศาสตร์กายภาพสามารถแบ่งออกเป็นหลายสาขาย่อยดังต่อไปนี้
เทศบาลตำบลบัวงาม (อำเภอเดชอุดม)
เทศบาลตำบลบัวงาม เป็นเทศบาลขนาดกลาง ครอบคลุมพื้นที่บางส่วนของตำบลบัวงาม ได้รับการยกฐานะจากสุขาภิบาลบัวงาม ตามประกาศกระทรวงมหาดไทย เรื่องการจัดตั้งสุขาภิบาลเป็นเทศบาลตำบล เมื่อวันที่ 20 มกราคม 2537 ประกาศ ราชกิจจานุเบกษา เล่ม 111 ตอนที่ 36 ลงวันที่ 5 พฤษภาคม 2537 เมื่อวันที่ 25 พฤษภาคม 2542
ข้อมูลเกี่ยวข้องกับที่ตั้ง
เดิมพื้นที่ของเทศบาตำบลบัวงามในปัจจุบันนั้นถูกจัดเป็นสุขาภิบาลบัวงาม ตามประกาศกระทรวงมหาดไทย เมื่อวันที่ 20 มกราคม 2537 ประกาศราชกิจจานุเบกษา เล่ม 111 ตอนที่ 36 ลงวันที่ 5 พฤษภาคม 2537 และเมื่อวันที่ 25 พฤษภาคม 2542 ได้เปลี่ยนแปลงจากฐานะจากสุขาภิบาลเป็นเทศบาลตำบลบัวงาม ตามพระราชกฤษฎีกาจัดตั้งเทศบาลตำบลบัวงาม ประกาศราชกิจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 มีพื้นที่ครอบคลุมบางส่วนของชุมชนบ้านบัวงามและบ้านแสงจันทร์ จากนั้นเมื่อวันที่ 26 สิงหาคม 2547 ได้มีการประกาศเปลี่ยนขนาดของเทศบาลตำบลบัวงามจากเทศบาลจากขนาดเล็กเป็นเทศบาลขนาดกลาง เนื่องจากมีการขยายขอบเขตการบริหารเพิ่มเติมให้ครอบคลุมพื้นที่บางส่วนของชุมชนบ้านหนองสนม
ดวงตราประจำเทศบาล
ชั้นแรก เป็นชื่อเทศบาลตำบลบัวงาม และจังหวัดอุบลราชธานี รวงข้าว หมายถึง เป็นพื้นที่ความอุดมสมบูรณ์ ทำนาปลูกข้าวเป็นหลัก ชั้นสองเป็นรูปดอกบัว สามดอกอยู่เหนือน้ำ คือสัญลักษณ์ของจังหวัด และหมายถึงตำบลบัวงาม ซึ่งเป็นที่ตั้งเทศบาลตำบลบัวงาม มีแหล่งน้ำกินน้ำใช้อุดมสมบูรณ์
ลักษณะที่ตั้ง
เทศบาลตำบลบัวงามมีพื้นที่ครอบคลุมบางส่วนของตำบลบัวงาม ห่างจากตัวอำเภอเดชอุดมไปทางทิศตะวันออกเฉียงเหนือ เดินทางตามหลวงแผ่นดินหมายเลข 2182 ( ตอนเดชอุดม –บุณฑริก ) ระยะทาง 20 กิโลเมตร และมีสำนักงานเทศบาลตำบลบัวงาม ตั้งอยู่บ้านบัวงาม เลขที่ 1 หมู่ที่1 ตำบลบัวงาม อำเภอเดชอุดม จังหวัดอุบลราชธานี ระยะห่างจากทางหลวงแผ่นดิน 2182 (ตอนเดชอุดม – บุณฑริก) แยกมาทางทิศใต้ ตามถนนประชาสามัคคี ระยะทาง 3 กิโลเมตร
ด้านทิศตะวันออก
จากหลักเขตที่ 2 เป็นส่วนตรงไปทางทิศใต้ถึงหลักเขตที่ 3 ซึ่งตั้งอยู่ริมทางหลวงแผ่นดินหมายเลข 218/2 (ตอนเดชอุดม – หนองแสง) ฟากใต้ตรงจุดที่อยู่ห่างตามแนวเส้นขนานกับศูนย์กลางถนนประชาสามัคคีฟากตะวันออกระยะทาง 700 เมตร จากหลักเขตที่ 3 เป็นเส้นขนานกับศูนย์กลางถนนประชาสามัคคีฟากตะวันออกระยะทาง 700 เมตร ไปทางทิศใต้ถึงหลักเขตที่ 4 ซึ่งตั้งอยู่ริมถนนไปหนองแวงฟากตะวันออก
ด้านทิศใต้
จากหลักเขตที่ 4 เป็นเส้นตรงไปทางทิศตะวันออกเฉียงเหนือถึงหลักเขตที่ 5 ซึ่งตั้งอยู่ริมถนนไปบ้านนาเลิงฟากเหนือตรงจุดที่ตั้งอยู่ห่างจากศูนย์กลางถนนสัมฤทธิ์ผลบรรจบถนนไปบ้านนาเลิงทางทิศตะวันออกเฉียงใต้ตามแนวถนนไปบ้านนาเลิงระยะทาง 500 เมตร
ด้านทิศตะวันตก
จากหลักเขตที่ 5 เป็นเส้นตรงไปทางทิศตะวันออกเฉียงเหนือถึงหลักเขตที่ 6 ซึ่งตั้งอยู่ห้วยบัวเหนือฝั่งเหนือตรงจุดที่ตั้งอยู่ห่างตามแนวเส้นขนานกับศูนย์กลางถนนประชาสามัคคีฟากตะวันตก ระยะทาง 700 เมตร จากหลักเขตที่ 6 เป็นเส้นขนานศูนย์กลางถนนประชาสามัคคีฟากตะวันตก ระยะทาง 700 เมตร ไปทางทิศเหนือถึงหลักเขตที่ 7 ซึ่งตั้งอยู่ริมทางหลวงแผ่นดินหมายเลข 2182 เดชอุดม- หนองแสงใต้จากหลักเขตที่ 7 เป็นเส้นตรงไปทางทิศเหนือบรรจบกับหลักเขตที่ 1
เขตการปกครอง/ประชากร
เทศบาลตำบลบัวงามมีพื้นที่ทั้งหมด 8.7 ตารางกิโลเมตร หรือจำนวน 5,348 ไร่ ครอบคลุมพื้นที่ 7 หมู่บ้านของตำบลบัวงามหรือ 8 ชุมชนของเทศบาลตำบลบัวงามและมีจำนวนประชากร/หลังคาเรือนดังนี้
ทำเนียบรายนามนายกเทศมนตรี
ทำเนียบรายนามนายกเทศมนตรี นับแต่ตำบลถูกยกระดับจากสุขาภิบาลเป็นเทศบาลจนถึงปัจจุบัน มีดังนี้
จิลูเคปา
จิลูเคปา, หรืออาจจะเรียกว่า คิลู - เฮปา ในภาษาเฮอร์เรียน ในภาษาอียิปต์โบราณเรียกพระองค์ว่า เคอร์จิปา (ช่วงต้นคริสตศตวรรษที่ 14 ก่อนคริสตกาล) พระองค์เป็นพระราชธิดาของกษัตริย์ซัตตาร์นาที่ 2 กษัตริย์แห่งไมตานนี และเป็นพระขนิษฐาของธุซรัตตา (ต่อมาคือกษัตริย์แห่งไมตานนี), บิเรีย-วาซา และ อาร์ตาซูมารา
ชีวประวัติ
ด้วยเหตุผลทางการเมือง พระองค์ถูกส่งไปยังอียิปต์เพื่ออภิเษกสมรสกับฟาโรห์อเมนโฮเทปที่ 3 ฟาโรห์แห่งอียิปต์โบราณได้ทำตัวสคารับ เพื่อการเฉลิมฉลองการอภิเษกสมรสของพระองค์กับอเมนโฮเทปที่ 3 ในปีที่ 10 แห่งการครองราชย์ (ค.ศ. 1378 – 1376 ก่อนคริสตศักราช) ที่ซึ่งบันทึกไว้ว่าพระองค์มีนางกำนัลติดตามจำนวน 317 คนจากราชสำนักไมตานนี พระองค์อยู่ในฐานะของ "พระมเหสีรอง" หมายความว่าพระองค์เป็นพระมเหสีรองของอเมนโฮเทปที่ 3 กับพระนางติเย
อีก 26 ปีต่อมา ทาดูเคปา พระนัดดาของพระองค์เข้ามาอภิเษกสมรสกับอเมนโฮเทปที่ 3
เอเวอรีติงแฮสเชนจด์
"เอเวอรีติงแฮสเชนจด์" (Everything Has Changed) เป็นเพลงที่แต่งโดยนักร้องนักแต่งเพลงชาวอเมริกัน เทย์เลอร์ สวิฟต์ และนักร้องนักแต่งเพลงชาวอังกฤษ เอ็ด ชีแรน จากสตูดิโออัลบั้มที่สี่ของสวิฟต์ชื่อ เรด (2012) เพลงผลิตโดยบุตช์ วอล์กเกอร์ ออกจำหน่ายเป็นซิงเกิลที่หกจากอัลบั้มในวันที่ 16 กรกฎาคม ค.ศ. 2013 "เอเวอรีติงแฮสเชนจด์" เป็นกีตาร์บัลลาด ผสมผสานแนวเพลงพื้นเมืองกับป็อป เนื้อหาเกี่ยวกับ "ความต้องการรู้จักคนรักคนใหม่ให้มากขึ้น"
ซิงเกิลได้รับการตอบรับจากนักวิจารณ์แบบผสมกัน โดยนักวิจารณ์รู้สึกครึ่ง ๆ กลาง ๆ กับบทประพันธ์ "เอเวอรีติงแฮสเชนจด์" ขึ้นสูงสุดที่อันดับ 32 บนชาร์ตบิลบอร์ดฮอต 100 และขึ้นสิบอันดับแรกในชาร์ตหลายประเทศ เช่น เบลเยียม ไอร์แลนด์ และสหราชอาณาจักร มิวสิกวิดีโอเพลง "เอเวอรีติงแฮสเชนจด์" เผยแพร่ทางช่องวีโวของสวิฟต์ในวันที่ 6 มิถุนายน ค.ศ. 2013 สวิฟต์แสดงเพลง "เอเวอรีติงแฮสเชนจด์" ร่วมกับชีแรนในรายการบริเทนส์กอตทาเลนต์ เมื่อวันที่ 8 มิถุนายน ค.ศ. 2013 สวิฟต์แสดงเพลงนี้ในทัวร์คอนเสิร์ต เรดทัวร์ (2013) ด้วย
กัมปุงเกอลัม
กัมปุงเกอลัม (มลายู : Kampung Gelam; Jawi : کامڤوڠڬلم ; Chinese ; ทมิฬ : கம்ப்பொங் கிலாம்) เป็นย่านชุมชนชาติพันธุ์มลายู-มุสลิมในสิงคโปร์ ตั้งอยู่ฝั่งทิศเหนือของแม่น้ำสิงคโปร์ ในเขต Rochor ตามผังเมือง DGP Areas
ประวัติ
ชื่อของ กัมปุงเกอลัม สันนิษฐานว่ามาจากต้น เสม็ดขาวใบยาว เรียกว่า "เกอลัม" ใน ภาษามลายู หรือ กือแล ในภาษามลายูปัตตานี ส่วน "กัมปง" อาจสะกด กำปง มีความหมายว่า หมู่บ้าน ในการสะกดด้วยอักษรโรมันแบบใหม่ Kampong และในแบบเดิมคือ Kampung
ก่อนตกเป็นอาณานิคมของอังกฤษในปี พ.ศ. 2362 บริเวณนี้เป็นที่ตั้งของชนชั้นสูงชาวมลายูในสิงคโปร์ เริ่มเป็นที่รู้จักและมีประชากรเพิ่มขึ้นมากภายหลังการลงนามใน สนธิสัญญา ระหว่าง บริษัทอินเดียตะวันออกของอังกฤษ, สุลต่านฮุสเซนชาห์ แห่ง ยะโฮร์ และ เตอเมิงกงอับดุลเราะห์มาน ในปี พ.ศ. 2362 ภายใต้สนธิสัญญานี้บริษัทได้รับสิทธิ์ในการตั้ง สถานีการค้า ในสิงคโปร์
ในช่วงยุคแรกของอาณานิคม ภายใต้แผนราฟเฟิล ปี 1822 การตั้งถิ่นฐานจัดแบ่งชุมชนตาม กลุ่มชาติพันธุ์ ซึ่งรวมถึง ชุมชนชาวยุโรป ย่านชาวจีน ชุมชนชาวอินเดีย (หรือเรียกในสมัยนั้นว่า ชูเลีย - Chulia) ชุมชนชาวอาหรับ และชุมชนชาวบูกิส (ชาวอินโดนีเซียจากเกาะสุลาเวสี) กัมปุงเกอลัม ยังถูกกำหนดให้เป็นที่พำนักของสุลต่านและครัวเรือน รวมถึงชุมชน มลายู และ อาหรับ ซึ่งหลายคนเป็นพ่อค้า กัมปุงเกอลัมตั้งอยู่ทางตะวันออกของชุมชนชาวยุโรปในตอนนั้น ขณะเดียวกันที่ เตอเมิงกง อับดุลเราะห์มาน และผู้ติดตาม ตั้งรกรากอยู่ที่ Telok Blangah
สุลต่านฮุสเซน ครอบครัว และผู้ติดตาม ตั้งรกรากอยู่ที่กัมปุงเกอลัม ภายใต้สนธิสัญญาสุลต่านฮุสเซนยังได้รับมอบที่ดินขนาดใหญ่สำหรับใช้เป็นที่อยู่อาศัยภายในกัมปุงเกอลัม ซึ่งถูกจัดสรรให้กับชาวมลายูต่าง ๆ และชาวมุสลิมที่อพยพมายังสิงคโปร์ ได้แก่ ชาวมลายูจาก มะละกา หมู่เกาะรีเยา และ เกาะสุมาตราของอินโดนีเซีย นอกจากนี้ยังรวมถึง ชาว Baweanese, Banjarese, จีน และอินเดีย
ครึ่งหลังของคริสต์ศตวรรษที่ 19 มีการเติบโตของชุมชนผู้อพยพอย่างรวดเร็วในกัมปุงเกอลัม โดยเริ่มแรกอพยพมาจากสุมาตราและต่อมาจากส่วนอื่น ๆ ของอินโดนีเซียและ คาบสมุทรมลายู ส่งผลให้มีการตั้งกำปงที่แตกต่างกัน เช่น กำปงมะละกา กำปงชวา และกำปงบูกิส นอกจากนี้ยังมีชุมชน พ่อค้าชาวอาหรับเล็ก ๆ แต่ประสบความสำเร็จในการตั้งรกรากในพื้นที่
ในช่วงต้นคริสต์ศตวรรษที่ 20 กิจกรรมเชิงพาณิชย์ในกัมปุงเกอลัมขยายตัว มีการสร้าง ร้านห้องแถว และอาคารที่อยู่อาศัยใหม่ ๆ มากขึ้น ในไม่ช้าชุมชนแบบหลากเชื้อชาติได้พัฒนาขึ้น ไม่เพียงแต่ประกอบด้วยชาวมลายูและอาหรับเท่านั้น แต่ยังรวมถึงชาวจีนและชาวอินเดียด้วย
ต่อมาเนื่องจากการขยายตัวของกิจกรรมทางการค้าและการเพิ่มขึ้นของผู้อพยพเข้ามาตั้งถิ่นฐานในกัมปุงเกอลัม ชาวอาหรับจึงย้ายไปยังพื้นที่อื่น ๆ เช่น Joo Chiat, Tanglin และ Bukit Tunggal (ที่ถนน Dunearn ที่ ทอดยาวใกล้ ทางแยก ของ Balmoral Road และ Chancery Lane ใกล้ Anglo - โรงเรียนจีน (ถนนบาร์เกอร์) ปัจจุบันเรียกว่าถนนทังกัล)
ในช่วงต้นคริสต์ทศวรรษที่ 1920 ชาวมลายูจำนวนมากย้ายออกจากพื้นที่ไปตั้งถิ่นฐานที่กำหนดใน เกลังเซไร และ กำปงออยนอส
ปัจจุบัน
ปัจจุบัน กัมปุงเกอลัม ยังคงมีความผูกพันกับชุมชนพื้นเมือง - มลายูและมุสลิมและบางครั้งถูกเรียกว่า "ย่านมุสลิม" จากความเป็นมาของกำปง ประชากรมุสลิมยังคงอาศัยอยู่เป็นจำนวนมากในกัมปุงเกอลัม โดยเฉพาะที่ ถนนบัสโซราห์ พื้นที่นี้ยังคงเป็นศูนย์กลางสำหรับกิจกรรมของชาวมุสลิม และมัสยิดสุลต่านยังคงเป็นสถานที่สำคัญและจุดชุมนุมของชาวสิงคโปร์ที่นับถือศาสนาอิสลาม
เช่นเดียวกับ ย่านลิตเติ้ลอินเดีย และ ไชน่าทาวน์ กัมปุงเกอลัมได้รับการบูรณะตกแต่งใหม่ และเติมชีวิตชีวาให้กับมันโดยดึงเอาสีสันและความมีชีวิตชีวาในอดีตกลับคืนมา แถวของตึกแถวที่ได้รับการอนุรักษ์มีอยู่ใน Haji Lane, Arab Street, Baghdad Street และ Bussorah Street ห้องแถวเหล่านี้หลายแห่งมี ผู้เช่าราย ใหม่เช่น บริษัท ออกแบบและ ไอที หอศิลป์ งานฝีมือ และร้านขายของที่อยากรู้อยากเห็นร้านอาหารคาเฟ่บาร์และร้านอาหาร พวกเขาผสมผสานกับธุรกิจดั้งเดิมเช่นร้านขายสิ่งทอและพรม ช่างตีเหล็ก และร้านขายสินค้าทางศาสนาที่ชาวมุสลิมใช้ นอกจากนี้ยังเป็นย่านของร้านอาหารชั้นดีตั้งแต่ร้านกาแฟและเบเกอรี่ของมาเลเซียไปจนถึงอาหารยุโรปสมัยใหม่ชั้นเลิศเช่น Le Pont De Vie
เมื่อวันที่ 16 ธันวาคม พ.ศ. 2549 เกิดเหตุไฟไหม้ ห้องแถว สี่ห้องที่ ประตูสุลต่าน ที่ 2145 ( SST ) โดยอาคารพาณิชย์ทั้งสี่หลังถูกไฟไหม้ เกือบจะแพร่กระจายไปยังร้านอาหารและเครื่องดื่มในบริเวณใกล้เคียง ในบรรดาตึกแถวสี่หลังถูกทำลายมีสองห้องว่างห้องหนึ่งเป็นร้าน ช่างตีเหล็ก และอีกร้านเป็นร้านรองเท้า เจ้าหน้าที่ดับเพลิงควบคุมเพลิงโดยรอบขณะที่ไฟลุกีลามไปทางหลังคา จากคำบอกเล่าของผู้เห็นเหตุการณ์พบว่าต้นเพลิงเกิดจากชั้นสองของร้านช่างตีเหล็ก ร้านช่างตีเหล็กเป็นห้องแถวที่เก่าแก่ที่สุดแห่งหนึ่งในสิงคโปร์ซึ่งใช้สำหรับการท่องเที่ยวเพื่อการศึกษา เป็นร้านช่างตีเหล็กแห่งสุดท้ายในพื้นที่
ประวัติศาสตร์การเมือง
กัมปุงเกอลัมเริ่มต้นจากการ เลือกตั้งทั่วไปในปี พ.ศ. 2502 กัมปุงเกอลัมเป็นหน่วยงานของตนเองที่เรียกว่า กัมปุงเกอลัม (Kampong Glam Single Member Constituency) ซึ่งตำแหน่งสมาชิกรัฐสภา (MP) ดำรงตำแหน่งโดยอดีต รองนายกรัฐมนตรี S. Rajaratnam จนถึงปี 1988 เมื่อ Loh Meng See เข้ามารับหน้าที่และดำรงตำแหน่ง จนถึงปี 2549
อย่างไรก็ตามหลังจากการ เลือกตั้งทั่วไปในปี พ.ศ. 2534 Kampong Glam SMC พร้อมกับวอร์ดใกล้เคียงหลายคนถูกดูดซึมเข้าสู่ เขตเลือกตั้งตัวแทนกลุ่มกัมปุงเกอลัมที่ ใหญ่กว่าซึ่งมีอยู่เพียงวาระเดียวและพรรค People's Action Party ได้ที่นั่งในวันเสนอชื่อ
ต่อมาในการ เลือกตั้งทั่วไปปี 1997 Kampong Glam GRC ถูกยกเลิกและการแบ่งเขตการเลือกตั้งของ Kampong Glam ถูกเปลี่ยนกลับไปเป็น Kampong Glam SMC ด้วยการเป็นตัวแทนสมาชิกคนเดียวซึ่งดำเนินมาจนถึงการ เลือกตั้งทั่วไปในปี 2544 ซึ่งการร่างขอบเขตการเลือกตั้งใหม่ทำให้เห็นว่าการแบ่งเขตการเลือกตั้งของ กลุ่มจาลันเบซาร์ เขตเลือกตั้ง ซึ่งรวมถึงบางส่วนของ Downtown Core
โลห์พ้นจากตำแหน่งการเมืองใน การเลือกตั้งทั่วไปในปี 2549 และ ส.ส. คนปัจจุบันคือ เดนิสพัว ซึ่งเป็นตัวแทน จาลันเบซาร์ GRC ในการ เลือกตั้งทั่วไปปี 2554 จาลันเบซาร์ GRC ถูกยุบและกลายเป็นส่วนหนึ่งของ เขตเลือกตั้งตัวแทนกลุ่มเมืองมะละแหม่ง - กัลลังที่ สร้างขึ้นใหม่ Edwin Tong ได้เข้ามาเป็นผู้ควบคุม แต่ในปี 2558 จาลันเบซาร์ GRC ได้รับการฟื้นฟูและทั้ง Denise Phua และ Dr Yaacob Ibrahim เข้ามาเป็นผู้ควบคุม GRC ทั้งหมดและ Edwin Tong ถูกย้ายไปที่ Joo Chiat ward ของ Marine Parade GRC
นอร์แมน ล็อกเยอร์
เซอร์ โจเซฟ นอร์แมน ล็อกเยอร์ (Joseph Norman Lockyer; 17 พฤษภาคม ค.ศ. 1836 – 16 สิงหาคม ค.ศ. 1920) เป็นนักดาราศาสตร์ชาวอังกฤษ เกิดที่เมืองรักบี้ หลังเรียนจบจากสวิตเซอร์แลนด์และฝรั่งเศส ล็อกเยอร์รับราชการที่สำนักการสงคราม และย้ายไปที่เมืองวิมเบิลดันหลังแต่งงานกับวินิเฟรด เจมส์ ล็อกเยอร์เป็นนักดาราศาสตร์สมัครเล่นที่สนใจในดวงอาทิตย์ ในปี ค.ศ. 1868 เขาพบแถบสีเหลืองในสเปกตรัมใกล้ขอบดวงอาทิตย์ ซึ่งมีความยาวคลื่นประมาณ 588 นาโนเมตร ล็อกเยอร์สันนิษฐานว่าแถบสีเหลืองเกิดจากธาตุชนิดหนึ่ง เขาจึงร่วมกับนักเคมีชาวอังกฤษ เอ็ดเวิร์ด แฟรงค์แลนด์ ตั้งชื่อธาตุนี้ว่า "ฮีเลียม" โดยมาจากคำในภาษากรีกโบราณ hḗlios ที่แปลว่า "ดวงอาทิตย์" เมื่อเกิดสุริยุปราคาในปีเดียวกัน ปิแอร์ จองส์ชอง นักดาราศาสตร์ชาวฝรั่งเศสได้ศึกษาแถบสีเหลืองดังกล่าวและค้นพบธาตุฮีเลียมเช่นกัน ล็อกเยอร์และจองส์ชองจึงถือว่าเป็นผู้ค้นพบธาตุฮีเลียมร่วมกัน
ปีต่อมา ล็อกเยอร์ก่อตั้งนิตยสาร เนเจอร์ เพื่อใช้เผยแพร่ความรู้ด้านวิทยาศาสตร์ เขาเป็นบรรณาธิการของนิตยสารจนกระทั่งเสียชีวิต
ต่อมาในปี ค.ศ. 1885 ล็อกเยอร์ดำรงตำแหน่งศาสตราจารย์ด้านฟิสิกส์ดาราศาสตร์ที่ราชวิทยาลัยวิทยาศาสตร์ในเซาท์เคนซิงตัน (ปัจจุบันเป็นส่วนหนึ่งของราชวิทยาลัยลอนดอน) และดูแลหอดูดาวจนเกษียณในปี ค.ศ. 1913 เขาเสียชีวิตที่บ้านในเมืองซัลคัมบ์รีจิสในปี ค.ศ. 1920 ชื่อของล็อกเยอร์ได้รับการนำไปตั้งเป็นชื่อเกาะนอกชายฝั่งตะวันออกของเกาะเอลสเมียร์ ประเทศแคนาดา, แอ่งดวงจันทร์และแอ่งดาวอังคาร
เส้นเมริเดียนที่ 88 องศาตะวันออก
เส้นเมริเดียนที่ 88 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 88 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 92 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 88 องศาตะวันออกลากผ่านพื้นที่ดังนี้: ! scope="col" width="115" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ
! scope="row" style="background:#b0e0e6;" |มหาสมุทรอาร์กติก
! scope="row" style="background:#b0e0e6;" |ทะเลคารา
! scope="row" | 🇷🇺
ตอมสค์โอบลาสต์ — 59.26667°N, 88°W ครัสโนยาสค์ไคร— 56.65°N, 88°W สาธารณรัฐอัลไต — 52.51667°N, 88°W สาธารณรัฐฮาคาซียา — 51.96667°N, 88°W สาธารณรัฐอัลไต — 51.75°N, 88°W สาธารณรัฐฮาคาซียา — 51.58333°N, 88°W สาธารณรัฐอัลไต — 51.46667°N, 88°W
! scope="row" | 🇲🇳
! scope="row" |
ทิเบต— 36.43333°N, 88°W
! scope="row" | 🇳🇵
! scope="row" | 🇮🇳
]] เบงกอลตะวันตก— 26.13333°N, 88°W พิหาร— 25.71667°N, 88°W เบงกอลตะวันตก — 25.5°N, 88°W
! scope="row" style="background:#b0e0e6;" |มหาสมุทรอินเดีย
! scope="row" style="background:#b0e0e6;" |มหาสมุทรใต้
! scope="row" |แอนตาร์กติกา
เสาแบบคลาสสิก
[[ไฟล์:Ionic order.svg|thumb|220px |องค์ประกอบของเสา 1. entablature = คานเหนือเสา
2. column = เสา
3. cornice = บัวคอร์นิซ
4. frieze = ลายตกแต่ง
5. architrave หรือ epistyle = หน้ากระดานทับหลัง
7. shaft = ลำต้นเสา
8. base = ฐานเสา
9. stylobate = ฐานใต้เสา
10. stereobate = ฐานแรก ]] เสาแบบคลาสสิก (Classical order) เป็นลักษณะเสาโบราณของสถาปัตยกรรมแบบคลาสสิก แต่ละแบบแยกจากกันได้โดยรูปทรง ลักษณะสัดส่วน และรายละเอียดของลักษณะของเสาที่ใช้ ตั้งแต่คริสต์ศตวรรษที่ 16 เป็นต้นมา นักทฤษฎีสถาปัตยกรรมแบ่งแยกเสาแบบคลาสสิกออกเป็นห้ากลุ่ม แต่ละกลุ่มก็จะมีลักษณะของเสาที่แตกต่างกันที่ประกอบด้วยหน้ากระดานทับหลัง (architrave), แถบตกแต่ง (frieze) และบัวคอร์นิซ
การสร้างเสาแต่ละแบบก็ต่างกันออไปตั้งแต่เสาที่มีลักษณะอ้วนตันและปราศจากการตกแต่ง ไปจนเสาที่เพรียวและเต็มไปด้วยการตกแต่งอย่างงดงาม ที่แบ่งออกเป็น: เสาแบบทัสกัน (โรมัน), เสาแบบดอริก (กรีกและโรมัน), เสาแบบไอออนิก (กรีกและโรมัน), เสาแบบคอรินเทียน (กรีกและโรมัน) และเสาแบบคอมโพซิต (โรมัน) ในสมัยโบราณจะมีเพียงสามแบบ คือ ดอริก ไอออนิก และคอรินเทียนที่ประดิษฐ์ขึ้นโดยชาวกรีก ต่อมาชาวโรมันก็เพิ่มเสาทัสกันซึ่งเป็นแบบที่เรียบง่ายกว่าดอริก และแบบคอมโพซิตซึ่งมีการตกแต่งมากกว่าคอรินเทียน
คอลัมน์แบ่งออกเป็นสามส่วน: ลำตัวเสา (shaft) ฐานล่าง และ หัวเสา สิ่งก่อสร้างคลาสสิกจะมีองค์ประกอบตามแนวนอนที่รองรับด้วยเสาที่เป็นคานที่เรียกว่า เอนทาเบลเชอร์ (entablature) ซึ่งแบ่งออกเป็นสามส่วน: หน้ากระดานทับหลัง (architrave), แถบลายตกแต่ง (frieze) และบัวคอร์นิซ ความแตกต่างของเสาแบบคลาสสิกทราบได้จากลักษณะของหัวเสาที่ใช้ที่จะมีเอกลักษณ์ที่แตกต่างกันออกไป
เสาทั้งต้นและคานประกอบด้วยองค์ประกอบต่าง ๆ ตั้งแต่ฐานใต้เสา (stylobate) ซึ่งเป็นแป้นแบนที่เป็นที่ตั้งของเสาบนฐานพลินท์ (plinth) ซึ่งอาจจะเป็นสี่เหลี่ยมหรือวงกลมก็ได้ เป็นส่วนล่างสุดของฐาน ส่วนที่เหลือก็อาจจะตกแต่งด้วยบัว เช่นบัวมน (torus) หรือบัวเว้า (scotia) ที่แยกจากกันด้วยสันร่องเว้า (fillet หรือ band)
บนฐานก็จะเป็นลำต้นเสา (shaft) ที่ตั้งตามแนวดิ่ง ที่จะมีลักษณะเป็นแท่งกลมทั้งยาวและเพรียว ลำเสาบางทีก็จะมีการบากตกแต่งเป็นร่องตามแนวดิ่ง (fluting) ลำเสาตอนล่างจะใหญ่กว่าตอนบน ความแคบลงจะเริ่มตั้งแต่ขึ้นไปได้ราวหนึ่งในสามของเสา ที่ทำให้เสาดูเพรียวขึ้นกว่าความเป็นจริง
หัวเสา (capital) จะตั้งอยู่บนลำต้นเสาที่มีหน้าที่รับน้ำหนักที่กระจายลงมาบนคานลงมายังลำเสา แต่โดยทั่วไปแล้วหัวเสาจะเป็นสิ่งตกแต่งเพื่อความงดงาม หัวเสาที่ง่ายที่สุดคือหัวเสาแบบดอริกที่แบ่งออกเป็นสามส่วน คอเสา (necking) คือส่วนที่ต่อจากลำต้นเสา แต่แยกด้วยบัวหงายหัวเสา (echinus) อยู่เหนือคอเสาที่เป็นแป้นกลมที่โป่งออกมาไปเพื่อไปรับกับแป้นหัวเสา (abacus) ที่อาจจะเป็นสี่เหลี่ยมหรือวงกลมก็ได้ที่รองรับคาน
ดักลาส แมกอาเธอร์
จอมพล ดักลาส แมกอาร์เธอร์ (Douglas MacArthur; 26 มกราคม ค.ศ. 1880 - 5 เมษายน ค.ศ. 1964) เป็นชาวอเมริกันที่ดำรงตำแหน่งเป็นจอมพลแห่งกองทัพฟิลิปปินส์ เขาเป็นเสนาธิการทหารบกสหรัฐในช่วงปี 1930 และมีบทบาทที่สำคัญในเขตสงครามแปซิฟิกในช่วงสงครามโลกครั้งที่สอง เขาได้รับเหรียญมีเดล ออฟ ฮอนเนอร์ สำหรับการปฏิบัติหน้าที่ของเขาในการทัพฟิลิปปินส์ ซึ่งทำให้เขาและพ่อของเขาอย่างอาเธอร์ แมกอาเธอร์ จูเนียร์ เป็นสองพ่อลูกคนแรกที่ได้รับเหรียญนี้ เขาเป็นหนึ่งในห้าคนเท่านั้นที่ได้ก้าวขึ้นสู่ตำแหน่งยศเป็นพลเอกแห่งกองทัพในกองทัพสหรัฐ และเป็นเพียงคนเดียวที่ได้รับตำแหน่งยศเป็นจอมพลแห่งกองทัพฟิลิปปินส์
แมกอาเธอร์ได้ถูกเรียกตัวให้เข้าปฏิบัติหน้าที่ในปี ค.ศ. 1941 ในฐานะผู้บัญชาการกองกำลังกองทัพบกสหรัฐในตะวันออกไกล ได้เกิดหายนะที่ตามมาหลายครั้ง โดยเริ่มจากกองทัพอากาศของเขาได้ถูกทำลายลงในวันที่ 8 ธันวาคม ค.ศ. 1941 และญี่ปุ่นบุกครองฟิลิปปินส์ ในไม่ช้า, กองกำลังของแมกอาเธอร์ได้ถูกบังคับให้ล่าถอยไปที่บาตาอัน ซึ่งพวกเขาติดอยู่ที่แห่งนั้นจนถึงเดือนพฤษภาคม ค.ศ. 1942 ในเดือนมีนาคม ค.ศ. 1942 แมกอาเธอร์ ครอบครัวของเขา และทหารลูกน้องของเขาได้ออกจากเกาะคอร์เรจิดอร์ด้วยเรือตอร์บิโดขนาดเล็ก และลี้ภัยไปยังออสเตรเลีย ที่ซึ่งแมกอาเธอร์ได้กลายเป็นผู้บัญชาการทหารสูงสุด ในพื้นที่แปซิฟิกตะวันตกเฉียงใต้ เมื่อเขาได้เดินทางมาถึง แมกอาเธอร์ได้กล่าวสุนทรพจน์ซึ่งเขาได้ให้คำมั่นสัญญาว่า "ข้าพเจ้าจะกลับมา" ที่ฟิลิปปินส์ ภายหลังจากการสู้รบในแปซิฟิกมายาวนานกว่าสองปี เขาก็ได้ทำตามคำมั่นสัญญานั้น สำหรับการป้องกันฟิลิปปินส์ของเขา แมกอาเธอร์ก็ได้รับเหรียญมีเดล ออฟ ฮอนเนอร์ เขาได้ยอมรับการยอมจำนนของญี่ปุ่นอย่างเป็นทางการ เมื่อวันที่ 2 กันยายน ค.ศ. 1945 บนเรือยูเอสเอส มิสซูรี ซึ่งจอดทอดสมออยู่ที่อ่าวโตเกียว และเขาได้ควบคุมดูแลการยึดครองญี่ปุ่น ตั้งแต่ปี ค.ศ. 1945 ถึง ค.ศ. 1951 ในฐานะผู้ปกครองที่มีประสิทธิภาพของญี่ปุ่น เขาได้ควบคุมดูแลการเปลี่ยนแปลงทางเศรษฐกิจ การเมือง และสังคมอย่างกว้างขวางของญี่ปุ่น เขาได้เป็นผู้นำในกองบัญชาการสหประชาชาติในสงครามเกาหลีด้วยประสบความสำเร็จครั้งแรก อย่างไรก็ตาม การบุกครองเกาหลีเหนือซึ่งเป็นที่ถกเถียงกัน ได้กระตุ้นให้เกิดการแทรกแซงของจีนและความพ่ายแพ้ครั้งใหญ่หลายต่อหลายครั้ง แมกอาเธอร์จึงถูกประธานาธิบดี แฮร์รี่ เอส ทรูแมน ปลดออกจากกองบัญชาการซึ่งเป็นที่ถกเถียงกัน เมื่อวันที่ 11 เมษายน ค.ศ. 1951 ต่อมาเขาได้กลายเป็นประธานคณะกรรมการของเรมิงตัน แรนด์
18801964
ปรียากานต์ ใจกันทะ
ปรียากานต์ ใจกันทะ (เกิด 2 สิงหาคม พ.ศ. 2535) ชื่อเล่น ยิหวา เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ
ปรียากานต์เกิดที่ อำเภอสะเมิง จังหวัดเชียงใหม่ จบการศึกษาระดับมัธยมศึกษาที่ โรงเรียนสะเมิงพิทยาคม ปัจจุบันสำเร็จการศึกษาระดับปริญญาตรีจาก คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ภาคพายัพเชียงใหม่ สาขาวิชาการจัดการ
เข้าสู่วงการ
ด้านชีวิตในวงการบันเทิง ยิหวา ปรียากานต์ ด้วยความที่เธอมีความสามารถพิเศษหลายด้าน ไม่ว่าจะเป็น รำไทย ร้องเพลง เต้น ทำให้เป็นใบเบิกทางเข้าสู่วงการบันเทิง ที่เริ่มต้นจากประกวดมิสทีนไทยแลนด์ ปี 2009 ได้ตำแหน่งรองอันดับ 2 มาครอง นอกจากนี้ยังการันตีความสวยครบเครื่องจากเวที Miss Gossip Girls 2012 ตำแหน่งรองชนะเลิศอันดับ 1 และคว้าตำแหน่ง Miss RMUTL 2012 ของมหาวิทยาลัยเทคโนโลยีราชมงคลล้านนาอีกด้วย ด้านผลงานอื่น ๆ ยิหวา เคยผ่านมาแล้วทั้งถ่ายแบบ มิวสิกวิดีโอ ฯลฯ เธอเริ่มมีผลงานแสดงเรื่องแรก ปี พ.ศ.2559 ในผลงานละครเทิดพระเกียรติ ชุดแม่ของแผ่นดิน เรื่อง ประทีปรักแห่งใจ จากนั้นมีผลงานละครเรื่อย ๆ ซึ่งเธอเคยเผยว่าตั้งใจรับงานละครปีละ 1 เรื่อง และหลายคนรู้จักและติดใจในความสวยหวานของเธอจากละครน้ำดีเรื่อง กรงกรรม ทางช่อง 3
สมเด็จพระราชาธิบดีตูโปอูที่ 6
สมเด็จพระราชาธิบดีอาโฮเออิตู อูนัวกิโอตองงา ตูกู อาโฮ ตูโปอูที่ 6 แห่งตองงา เสด็จพระราชสมภพเมื่อวันที่ 12 กรกฎาคม พ.ศ. 2502 เป็นพระมหากษัตริย์แห่งราชอาณาจักรตองงารัชกาลปัจจุบัน และเป็นพระราชโอรสองค์สุดท้องของสมเด็จพระราชาธิบดีเตาฟาอาเฮา ตูโปอูที่ 4กับ สมเด็จพระราชินีฮาลาเอวาลู มาตาอาโฮ อาโฮเมเอ และเป็นพระอนุชาของสมเด็จพระราชาธิบดีจอร์จ ตูโปอูที่ 5 พระองค์ดำรงตำแหน่งเป็นมกุฎราชกุมารของตองกาหลังจากการขึ้นครองราชสมบัติของสมเด็จพระราชาธิบดีจอร์จ ตูโปอูที่ 5 เมื่อวันที่ 27 กันยายน พ.ศ. 2549 และยังทรงเคยดำรงตำแหน่งเป็นนายกรัฐมนตรีตองงา แต่เนื่องจากการกดดันจากกลุ่มต่าง ๆ และปัญหาการฉ้อราษฎร์บังหลวง พระองค์จึงต้องทรงลาออกในปี พ.ศ. 2549 จึงทำให้มีนายกรัฐมนตรีพลเรือนคนแรกของตองงา คือ ดร. เฟเลติ เซเวเล
เทศบาลตำบลขุนกระทิง
ขุนกระทิง เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ที่ 1–5, 7–8 และพื้นที่บางส่วนของหมู่ที่ 6 ของตำบลขุนกระทิง (เฉพาะนอกเขตเทศบาลเมืองชุมพร) ในอำเภอเมืองชุมพร จังหวัดชุมพร เดิมได้รับการจัดตั้งเป็นสภาตำบลขุนกระทิงในวันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลขุนกระทิงเมื่อวันที่ 25 ธันวาคม พ.ศ. 2539
เมื่อองค์การบริหารส่วนตำบลขุนกระทิง จังหวัดชุมพร มีความเจริญก้าวหน้ามากขึ้น องค์การบริหารส่วนตำบลขุนกระทิงได้ยกฐานะเป็น "เทศบาลตำบลขุนกระทิง" ตามประกาศกระทรวงมหาดไทย เมื่อวันที่ 27 ตุลาคม พ.ศ. 2552 และมีผลในวันที่ 11 กุมภาพันธ์ พ.ศ. 2554 และเป็นเทศบาลตำบลลำดับ 5 ในท้องที่อำเภอเมืองชุมพร ในปี พ.ศ. 2565 เทศบาลตำบลขุนกระทิงมีประชากรทั้งหมด 4,189 คน
พื้นที่เทศบาลตำบลอยู่บริเวณทิศใต้ของอำเภอเมืองชุมพร พื้นที่อยู่ห่างจากที่ว่าการอำเภอเมืองชุมพร 12.2 กิโลเมตร อยู่ห่างจากศาลากลางจังหวัดชุมพรประมาณ 16.3 กิโลเมตร อยู่ห่างจากกรุงเทพมหานครประมาณ 477 กิโลเมตรตามทางรถยนต์ มีพื้นที่รับผิดชอบทั้งหมด 19.93 ตารางกิโลเมตรหรือคิดเป็น 12,456.25 ไร่ มีลักษณะเป็นชุมชนปริมณฑลของเทศบาลเมืองชุมพร คือ เป็นที่ตั้งของสถานศึกษาและศูนย์ราชการสำคัญ ได้แก่ มหาวิทยาลัยการกีฬาแห่งชาติวิทยาเขตชุมพร, มหาวิทยาลัยรามคำแหงวิทยาเขตชุมพร, สำนักงานเขตพื้นที่การศึกษาประถมศึกษาชุมพรเขต 1, มหาวิทยาลัยราชภัฎสุราษฎร์ธานีวิทยาเขตชุมพร, ศูนย์ไปรษณีย์ชุมพร, สำนักงานที่ดินจังหวัดชุมพร, สำนักงานทางหลวงชนบทชุมพร, การยางแห่งประเทศไทยจังหวัดชุมพร, โครงการก่อสร้างสำนักชลประทานที่ 14, สถานีขนส่งผู้โดยสารปฐมพร จังหวัดชุมพร, สถานพินิจและคุ้มครองเด็กและเยาวชนจังหวัดชุมพร รวมไปถึงกองร้อยอาสาสมัครรักษาดินแดน และกองกำกับการตำรวจตระเวนชายแดนที่ 41 (ค่ายอาภากรเกียรติวงศ์)
จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์
จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ (Henry VI, Holy Roman Emperor) (พฤศจิกายน ค.ศ. 1165 - 28 กันยายน ค.ศ. 1197) เป็นจักรพรรดิโรมันอันศักดิ์สิทธิ์สมัยราชวงศ์โฮเอ็นชเตาเฟิน ครองราชบัลลังก์ระหว่างปี ค.ศ. 1191 จนเสด็จสวรรคตเมื่อวันที่ 28 กันยายน ค.ศ. 1197 พระองค์เป็นพระราชโอรสในจักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์และพระนางเบียทริซแห่งเบอร์กันดี
พระโอรสในจักรพรรดิ
ไฮน์ริชเป็นพระราชโอรสคนที่สองของจักรพรรดิฟรีดริชที่ 1 บาร์บารอสซากับพระมเหสีคนที่สอง คือ พระนางเบียทริกซ์แห่งบูร์กอญ ทรงเสด็จพระราชสมภพในช่วงฤดูใบไม้ร่วงของ ค.ศ. 1165 ในนครไนเมเคิน (ปัจจุบันอยู่ในประเทศเนเธอร์แลนด์)
การสวรรคตของฟรีดริชผู้เป็นพระเชษฐาในปี ค.ศ. 1169 ทำให้ไฮน์ริชขึ้นเป็นทายาทในพระมหากษัตริย์ราชวงศ์โฮเอินชเตาเฟินของเยอรมนี ในเดือนมิถุนายน ค.ศ. 1169 ในการประชุมสภานิติบัญญัติของเจ้าชายเยอรมันที่เมืองบัมแบร์ค ไฮน์ริชวัย 4 พรรษาได้รับเลือกเป็นกษัตริย์แห่งเยอรมนี ทรงเข้ารับการสวมมงกุฎที่นครอาเคินในวันที่ 15 สิงหาคม
พระเจ้าไฮน์ริชแห่งเยอรมนีบรรลุวัยวุฒิในปี ค.ศ. 1178 ทรงเริ่มเข้ามามีบทบาททางการเมือง ในเทศกาลอันยิ่งใหญ่ที่นครไมนซ์ในปี ค.ศ. 1184 พระเจ้าไฮน์ริชได้รับการติดยศอัศวินพร้อมกับฟรีดริช (ชื่อเดิมคือค็อนราท) ดยุคแห่งชวาเบินผู้เป็นพระอนุชา ในวันที่ 29 ตุลาคมของปีเดียวกันพระเจ้าไฮน์ริชได้หมั้นหมายกับคอนสแตนซ์ พระธิดาของพระเจ้าโรเจอร์ที่ 2 อดีตกษัตริย์แห่งซิซิลีและพระปิตุจฉาของพระเจ้าวิลเลียมที่ 2 กษัตริย์แห่งซิซิลีคนปัจจุบัน การสมรสเข้าราชวงศ์โฮเอินชเตาเฟินของคอนสแตนซ์จะช่วยให้สถานะของราชวงศ์อัลตาวิลลาในซิซิลีมั่นคงขึ้น และการเป็นสานสัมพันธ์กับซิซิลีจะช่วยให้จักรพรรดิฟรีดริชบาร์บารอสซามีพันธมิตรที่ทรงอำนาจในคาบสมุทรอิตาลี ทรงคาดหวังให้ไฮน์ริชมีพระโอรสเพื่อที่พระนัดดาที่เกิดมาจะได้สืบทอดบัลลังก์ซิซิลี เนื่องจากกษัตริย์แห่งซิซิลียังไม่มีพระราชบุตร ในช่วงปลายปี ค.ศ. 1185 พระเจ้าไฮน์ริชติดตามพระบิดาไปอิตาลี ปีต่อมาทรงอภิเษกสมรสกับคอนสแตนซ์ซึ่งพระชนมายุมากกว่าพระองค์ 11 พรรษา ที่นครมิลานในวันที่ 27 มกราคม ค.ศ. 1186 ขณะพระเจ้าไฮน์ริชมีพระชนมายุ 21 พรรษา
การราชาภิเษกเป็นจักรพรรดิและสงครามกับราชอาณาจักรซิซิลี
พระเจ้าไฮน์ริชอยู่ในอิตาลีจนถึงปี ค.ศ. 1187 ในช่วงฤดูใบไม้ผลิข่าวความพ่ายแพ้ครั้งใหญ่ที่ฮัตตินและนครเยรูซาเล็มแตกให้เศาะลาฮุดดีนแล้วมาถึง จักรพรรดิไฮน์ริชบาร์บารอสซาและดยุคฟรีดริชแห่งชวาเบินรับกางเขนในการประชุมสภาพระเยซูคริสต์ที่นครไมนซ์ในวันที่ 27 มีนาคม ค.ศ. 1188 ในเดือนพฤษภาคม ค.ศ. 1189 จักรพรรดิฟรีดริชบาร์บารอสซาผู้เป็นพระบิดาออกเดินทางไปทำสงครามครูเสด พระเจ้าเฮนรีปกครองจักรวรรดิแทนพระบิดา พระองค์ได้ปราบกบฏไฮน์ริชสิงห์ ดยุคแห่งไบเอิร์นและซัคเซิน
หลังพิธีราชาภิเษก จักรพรรดิไฮน์ริชที่ 6 มุ่งมั่นกับการพิชิตราชอาณาจักรซิซิลี ชาวลอมบาร์ดอยู่ฝ่ายเดียวกับพระองค์ ทรงปิดล้อมนครเนเปิลส์ ทว่าประสบความล้มเหลว พระนางคอนสแตนซ์ถูกจับคุมขัง จักรพรรดิไฮน์ริชยังคงอยู่ในที่มั่นในอิตาลี ขณะเดียวกันก็ต้องพะวงกับรักษาตำแหน่งในเยอรมนี เมื่อไฮน์ริชสิงห์ยังคงพยายามแย่งชิงบัลลังก์ สมเด็จพระสันตะปาปาพยายามเจรจาสันติภาพระหว่างจักรพรรดิไฮน์ริชกับพระเจ้าแทนเครด แต่ไม่ค่อยได้ผล ในปี ค.ศ. 1192 พระนางคอนสแตนซ์ได้รับการปล่อยตัว สถานะการเข้าข้างฝ่ายจักรพรรดิไฮน์ริช ที่นครมิลาน พระองค์ได้พบกับพระเจ้าฟีลิปที่ 2 ออกุสตุสแห่งฝรั่งเศสที่อยู่ระหว่างเดินทางกลับจากการทำสงครามครูเสดครั้งที่สาม จักรพรรดิไฮน์ริชกับพระเจ้าฟีลิปจับมือเป็นพันธมิตรร่วมกันต่อกรกับพระเจ้าริชาร์ดที่ 1 ใจสิงห์แห่งอังกฤษ ซึ่งเป็นทั้งพันธมิตรของพระเจ้าแทนเครดแห่งซิซิลีและพันธมิตรของฝ่ายเวล์ฟ ศัตรูของพระองค์ในเยอรมนี แต่ไฮน์ริชสิงห์กับพรรคพวกรวมตัวกันก่อกบฏต่อพระองค์อีกครั้ง จักรพรรดิจึงต้องถอยทัพกลับเยอรมนีในเดือนสิงหาคม